Държавен вестник, бр. 65, 2010 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  65
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОГОДБА 
между правителството на Република България 
и правителството на Република Турция за 
работата на железопътния граничен преход 
Свиленград – Капъкуле и обслужването  на 
граничната гара Капъкуле
(Утвърдена с Решение № 376 от 4 юни 2010 г. 
на Министерския съвет. В сила от 13 август 
2010 г.)
Ръководейки се от желанието за договорно 
уреждане на въпросите, които се отнасят до 
работата на железопътния граничен преход 
Свиленград – Капъкуле и разменната гара 
Капъкуле,
ръководейки се от желанието за регламен­
тиране на граничното железопътно обслужване 
между Република България и Република Турция 
и улесняване преминаването през граничния 
преход, правителството на Република Бълга­
рия и правителството на Република Турция, 
наричани по-нататък договарящи страни, се 
съгласиха за следното:
Обхват на спогодбата
Член 1
1. Разпоредбите на тази спогодба се отна­
сят до:
1.1. граничния железопътен преход Сви­
ленград – Капъкуле, включващ гара Свиленград 
на българска територия и гара Капъкуле на 
турска територия и железопътния участък 
между тях;
1.2. дейността на контролните органи и 
служби на двете страни и на участващите в 
трансграничния железопътен трафик през гра­
ничния железопътен преход.
2. Гара Свиленград и гара Капъкуле се опреде­
лят за гранични гари. Гара Капъкуле се определя 
като разменна гранична гара за железопътни 
превозвачи на двете страни, осъществяващи 
международни железопътни превози между 
Република България и Република Турция.
3. Действителната дължина на железопътната 
линия между държавната граница и граничните 
гари е, както следва:
3.1. до гара Капъкуле – 1272 м; 
3.2. до гара Свиленград – 19 400 м.
4. Тарифирането на превозите на територията 
на съответната страна се извършва за разсто­
янието до държавната граница. Държавната 
граница е тарифен споен пункт.
Определения
Член 2
Термините, използвани в тази спогодба, имат 
следния смисъл:
1. „Гранична гара“ е гара, в която компе­
тентните железопътни и други гранични служби 
на съответната държава осъществяват контрол­
ните дейности и дейностите по приемане и 
изпращане на влакове, пресичащи граничния 
железопътен преход.
2. „Разменна гранична гара“ е гранична гара, 
в която се извършва предаването и приемането 
на влаковете, вагоните, багажа и товарите между 
железопътните превозвачи от двете държави.
3. „Железопътен граничен преход“ е преходът, 
обхващащ граничните гари и железопътната 
линия между граничните гари на двете държави.
4. „Железопътен превозвач“ е лице, отго­
варящо на изискванията на българското или 
съответно на турското законодателство за 
достъп до инфраструктурата и за извършване 
на превоз на пътници и/или товари с железо­
пътен транспорт.
5. „Железопътно предприятие“ е железопътен 
превозвач и/или управител на железопътната 
инфраструктура.
Изисквания, свързани с дейностите в гра­
ничния преход
Член 3
1. Предаването и приемането на влаковите 
състави, вагоните, товарите и всички видове 
пратки, осъществявано между железопътните 
превозвачи от двете държави, превозвани с же­
лезопътен транспорт, се извършва в разменната 
гранична гара Капъкуле. За тази цел железо­
пътните превозвачи от българска страна, които 
осъществяват превоз през граничния преход, 
трябва да разполагат в разменната гранична 
гара с необходимия компетентен персонал, 
определен в съответствие с разпоредбите на 
тази спогодба.
2. Маневрирането на влаковете, премина­
ващи през граничния преход, и маневрирането 
за връщане на локомотивите се извършва в 
разменната гранична гара Капъкуле.
3. Техническият и търговският контрол 
на всички видове подвижен състав и товари, 
преминаващи през железопътния граничен 
преход, се извършва в разменна гранична гара 
Капъкуле от компетентните служби и съответ­
ните отговорни служители от железопътните 
предприятия от двете страни.
4. Влаковете, отделните локомотиви и дру­
гите железопътни превозни средства се движат 
между граничните гари Свиленград и Капъкуле 
съгласно клаузите на тази спогодба и другите 
двустранни и международни споразумения, по 
които Република България и Република Турция 
са страни, и по координирано между българ­
ските и турските железопътни предприятия 
разписание.